Nálezisko Messel

Messelský lom () je paleontologická lokalita (lagerstätte) neďaleko nemeckej dediny Messel (vládny obvod Darmstadt, spolková krajina Hesensko).

Vďaka svojmu významu pre poznanie vývoja života bolo územie o rozlohe 0,7 km² zapísané na zoznam svetového dedičstva UNESCO.

 Dejiny 
V roku 1859 tu boli objavené ložiská železnej rudy, neskôr sa ťažilo hnedé uhlie a ropné bridlice.Welterbetour Dostupné online V roku 1876 došlo k nálezu prvej fosílie Diplocynodona (pôvodne nazvaného Crocodilus ebertsi) a v roku 1898 napísal Ernst Wittich o tejto lokalite dizertačnú prácu.

Systematický výskum však mohol začať až potom čo bola v roku 1971 ťažba ukončená ako nerentabilná. Pôvodne tu bolo naplánované zriadenie skládky, o záchranu miesta pre vedecké využitie sa zasadil hesenský minister životného prostredia Joschka Fischer na ktorého počesť bol miestny vyhynutý druh hada nazvaný Palaeopython fischeri.Spiegel 6/2005 Dostupné online

 Význam 
Messelský lom je najvýznamnejším svetovým náleziskom fauny a flóry z obdobia eocénu.21. století, 11. 9. 2011 Dostupné online Pri sopečnom výbuchu pred zhruba päťdesiatimi miliónmi rokmi tu vznikol maar. K druhom, ktorých pozostatky boli v lome objavené, patrí had EoconstrictorAgustín Scanferla and Krister T. Smith (2020). Exquisitely Preserved Fossil Snakes of Messel: Insight into the Evolution, Biogeography, Habitat Preferences and Sensory Ecology of Early Boas. Diversity, 12(3): 100. doi: https://doi.org/10.3390/d12030100, ďalej cicavce Leptictidium, Kopidodon, predchodcovia koní Eurohippus a Propalaeotherium, párnokopytník Messelobunodon, šelma Lesmesodon, primát Darwinius masillae, Eurotamandua príbuzná šupinavcom, vtáky Messelornis cristata, Gastornis a Palaeotis, recentným krokodílom príbuzný Asiatosuchus, korytnačka Allaeochelys crassesculpta, ryba Amphiperca alebo gigantické mravce Titanomyrma.

V roku 2010 vyrástla v blízkosti lomu moderná budova návštevníckeho centra. Ročne sem zavíta okolo štyridsaťtisíc osôb.Český rozhlas, 1. 2. 2005 Dostupné online Väčšina tunajších vykopávok je uložená v Senckenbergovom prírodovednom múzeu vo Frankfurte.

 Galéria 

 Referencie 

 Iné projekty 

 Externé odkazy 
 Oficiálna stránka
 Článok o paleoekológii Messel

 Zdroj 

Kategória:Paleontologické lokality
Kategória:Bane v Nemecku
Kategória:Hesensko
Kategória:Lokality Svetového dedičstva v Nemecku
Kategória:Stavby v Hesensku